Fransiyada Arofatning o‘limi bilan bog‘liq ish yopildi

Fransuz sud tergovchilari 2004-yilda olamdan o‘tgan Falastin yetakchisi Yosir Arofatning o‘limi bilan bog‘liq ish yopilgani to‘g‘risida e’lon qildi. Bu haqda Le Figaro ma’lumotlariga tayanib, Interfax xabar bermoqda.

Rasmiy xulosalarga ko‘ra, Arofat 2004-yili Fransiyada insult tufayli hayotdan ko‘z yumgan, ammo keyinchalik u poloniy-210 radioaktiv moddasi bilan zaharlangani haqida taxminlar paydo bo‘lgandi.
Uzoq muddat davomida bu taxminni tekshirgan Nanter shahar prokuraturasi shu yil aprel oyida bu faraz to‘g‘riligini isbotlashning iloji bo‘lmagani sababli surishtiruv yakunlangani haqida xabar berdi.